open-index/open-wikipedia-markdown huggingface dataset:
Հրդեհ «Ռոսիա» հյուրանոցում

**Հրդեհ «Ռոսիա» հյուրանոցում** — արտակարգ պատահար, որը տեղի է ունեցել 1977 թվականի փետրվարի 25-ին, Մոսկվայում։ Հյուրանոցի հյուսիսային կորպուսի վերին հարկերում բռնկված հրդեհի արդյունքում զոհվել են 42 մարդիկ, ևս 52-ը տուժվել են։

## Հրդեհ
1977 թվականի փետրվարի 25-ի երեկոյան մոսկովյան «Ռոսիա» հյուրանոցում հրդեհ բռնկվեց։ Կրակը սկսեց տարածվել շինության 13-րդ հարկից։ Ժամը 21 անց 23 րոպեին հյուրանոցի հակահրդեհային պահպանության կառավարակետում լամպեր վառվեցին, որոնք հրշեջներին ահազանգեցին հրդեհի բռնկման վտանգի մասին։ Այդ նույն րոպեին հրշեջային պահպանությունը 50-ից ավելի զանգ է ստացել, որոնք հաղորդում էին հյուրանոցում ծուխ լցվելու և բոցավառվելու մասին, ընդ որում կրակն այնքան հզոր է եղել, որ շուտով այն նկատվել է նաև փողոցում։ Անհապաղ հյուրանոց ուղարկվեցին հրշեջ ջոկատներ՝ 81 հոգի և 14 մեքենա։ Հրդեհին հատուկ է եղել վտանգավորության բարձր մակարդակ։ Ժամը 22:00-ին մոտ հյուրանոցի շրջակայքում արդեն կենտրոնացված են եղել 56 հրշեջ մեքենաներ։ Կրակի դեմ պայքարը մղվել է 59 խողովակներով՝ ջրով և փրփուրով։ Հրդեհի մարման գործում լրացուցիչ դժվարություն է հարուցել այն փաստը, որ կրակը կրկին բռնկվել է այն տեղերում, որտեղ արդեն ավելի վաղ այն մարվել էր։

22:05-ին «Ռոսիա» հյուրանոց է ժամանել Մոսպետգործկոմի Հրդեհային պահպանության վարչության ղեկավար գեներալ Իվան Անտոնովը։ Նա անմիջապես ընդհանուր տագնապ է հայտարարել, որից հետո վառվող շինությանը սկսեցել են մոտենալ Մոսկովյան շրջանի հրշեջ մասերի մեքենաները։ Սկզբնապես գործի են դրվել 8 ավտոսանդուղքներ, բայց նրանք հասնում էին մինչև յոթերորդ հարկ։ Այդժամ 7-ից մինչև 12-րդ հարկ մի քանի թոկասանդուղքից բաղկացած «շղթա» են ձգել։ Սրա շնորհիվ հնարավոր է եղել 43 մարդու կյանք փրկել։ Շատ-շատերը, ովքեր փորձել էին ներքև իջնել սովորական սանդուղքով (հյուրանոցի հարկերի միջև եղած) զոհվեցին՝ ծխախեղդվելով։

Զոհվածների դիակները ուղարկվել են Սկլիֆոսովյան և Երկրորդ բժշկական ինստիտուտների դիահերձարաններ։ Ընդհանուր հաշվով զոհվել են 42 հոգի (12 կին և 30 տղամարդ)։ Տուժվել են 52-ը, նրանցից 13-ը՝ հրդեհից։ Ավելի քանի 1000 մարդու հաջողվել է փրկել հրդեհվող շինությունից։

## Հրդեհի հետաքննություն։ Դատական գործընթաց
Հրդեհի մարումից անմիջապես հետո ստեղծվել է հանգամանքների հետազոտությամբ զբաղվող հատուկ հանձնաժողով։ Հանձնաժողովը կես տարուց ավելի աշխատեց, բայց այդպես էլ չկարողացավ բացահայտել, թե հատկապես ինչն էր այրվել հյուրանոցի ռադիոհանգույցում։ Ըստ նրանց տարբերակի՝ հրդեհի պատճառը եղել է հոսանքից չանջատված զոդիչը, սակայն հրդեհի մասին եզրակացության մեջ գրված է, որ «վերջնականապես և միանշանակ պատճառը հնարավոր չի եղել պարզել»։

Անփութության և հրդեհային անվտանգության կանոնները խախտելու մեջ մեղադրանք է ներկայացվել 5 մարդու՝ ռադիոհանգույցի 2 աշխատակցի, հրդեհային հրահանգչին, ով կազմել էր շինության տեղական վերահսկողական ակտը, հյուրանոցի գլխավոր ինժեներին և տնօրեն Վլադիմիր Զասիպկինին։ Վերջին երեքի նկատմամբ քրեական գործերը կարճվել են ամնիստիայով, իսկ առաջին երկուսը դատապարտվել են 3 տարվա պայմանական ազատազրկմամբ։

## Հրդեհը գեղարվեստական գրականության մեջ
Հրդեհը դրվել է Վլադիմիր Սանինի՝ 1986 թվականին լույս տեսած «Մեծ հրդեհ»վեպի հիմքում։

## Ծանոթագրություններ

Կատեգորիա:Հրդեհներ
Դինամիկա (այլ կիրառումներ)

**Դինամիկա**, կարող է վերաբերել՝
* Դինամիկա - հնչման ուժգնության երևույթը և դրա ուսմունքը։ Որպես երաժշտական ձայնագիտության բաժին ուսումնասիրում է երաժշտական գործիքների հնչման ուժային հնարավորությունները և նպաստում գործիքաշինությանը։
* Դինամիկա - մեխանիկայի բաժին, ուսումնասիրում է մեխանիկական համակարգի շարժման կախումը նրա վրա ազդող ուժերից
Դիմիտրով (այլ կիրառումներ)

**Դիմիտրով**, կարող է վերաբերել՝
* Դիմիտրով - գյուղ Հայաստանի Արարատի մարզում, Արտաշատի տարածաշրջանում
* Դիմիտրով - Միրնոգրադ, քաղաք Ուկրաինայի Դոնեցկի մարզի Միրնոգրադի քաղաքային խորհուրդում, մարզային նշանակության քաղաք, մինչև 2016 թվականը՝ Դիմիտրով
Բամբակե գործվածք

**Բամբակե գործվածք**, բամբակե մանվածքից գործվածք։ Լինում են կենցաղային և տեխնիկական։ Տեսակների հիմնական մասը կենցաղային նշանակության գործվածքներ են։ Նայած մշակման ու դրվագման բնույթին, բամբակե գործվածքները լինում են կոպիտ, սպիտակեցված, դաջովի, խայտաբղետ, հարթ ներկված մելանժի։ Բամբակե գործվածքներից առավել տարածված են միտկալը, բյազը և սատինը։ Հայաստանում հնագույն բնակավայրերի (Շենգավիթ, Լճաշեն, Մեծամոր, ուրարտական քաղաք–ամրոցներ) պեղումներից բամբակե գործվծքներ չեն հայտնաբերվել։ Այսպես, ուրարտական Թեյշեբսփնի ամրոցի պեղումներից գտնված ածխացած գործվածքներն առանց բացառության պատրաստված են բրդից կամ բուսական այլ թելերից, բայց ոչ բամբակից։ Սակայն դա դեռես չի ապացուցում, որ Հայաստանի տարածքում հնում բամբակե գործվածքներ չեն եղել։ Բանն այն է, որ ի տարբերություն բրդյա և մյուս գործվածքների, բամբակե գործվածքները հողում ամենևին չեն պահպանվում, քայքայվում և ոչնչանում են։ Միջնադարյան Հայաստանում բամբակե գործվածքների պատրաստման մասին կան կարևոր հիշատակություններ։ Այն փաստը, որ, ըստ 7–րդ դարի «Աշխարհացույց»-ի, բամբակ մշակել են միայն Փայտակարանում, ցույց է տալիս, որ բամբակե գործվածքները հնում շատ տարածված չեն եղել։ Ավելի ուշ, 9-12-րդ դարերում բամբակի մշակությունը հիշատակվում է Հայաստանի և Հարավային Կովկասի շատ վայրերում, և բամբակե գործվածքները մեծ տարածում են գտնում։ Դա են ապացուցում մեծ քանակությամբ բամբակե գործվածքները, որոնք փակցված են 10-13–րդ դարերում հայերեն ձեռագրերի կազմերի տակ։ Արձանագրություններում և աղբյուրներում պահպանվել են հիշատակություններ նաև բամբակե գործվածքների պատրաստման եղանակների վերաբերյալ։ Անիի Երազահանում մյուս արհեստավորների, մասնավորապես «Բամբակածախի» կողքին հիշատակվում է նաև «Գզողի» արհեստը, որը սխալ գրչությամբ նշված է «Գող»։ Բամբակը գզել են գզրարի աղեղով, մանել իլիկներով, որոնց քարե, կավե, ոսկրե գլուխներ մեծ քանակությամբ գտնվել են Անիի, Դվինի, Գառնիի պեղումների ժամանակ։ Նույն Անիի Երազահանում բամբակից և իլիկից բացի հիշատակված է նաև «Ջահրան» (ճախարակը)։ Գործվածքներ պատրաստելու համար օգտագործել են հորիզոնական և ուղղահայաց (քաղաքներում) դազգահներ։ Բամբակե գործվածքները Հայաստանում շատ ավելի մեծ տարածում են գտել 19-րդ դարում, հատկապես դարավերջին և 20-րդ դարի սկզբին՝ կապված մանածագործական հաստոցների կիրառման հետ։ Տնայնագործական պայմաններում բամբակե գործվածքը ծառայել է ոչ միայն ներքնաշոր և վերնազգեստ, այլև գուլպաներ, գոգնոցներ, կարպետներ, ճոպաններ ևս պատրաստելու համար։

Կատեգորիա:Գործվածքներ
Դունկայի ակումբ

**«Դունկայի ակումբ»** (), կենցաղսպասարկման ծառայության աշխատակիցների մշակույթի տուն Դոնի Ռոստովում, քաղաքի մտավորականության պաշտամունքային վայրերից մեկը։

## Անվան պատմություն
Ըստ մշակույթի պալատի տնօրեն Լյուդմիլա Լիսիցինայի՝ ուշադրության է արժանի «Դունկայի ակումբ» անվան հայտնվելու երեք տարբերակ. *«Երբ 1945 թվականի սեպտեմբերին բացվեց մշակույթի պալատը, շուրջբոլորն ավերածություններ էին, իսկ այստեղ արդեն սկսվել էին քաղաքում առաջին պարային երեկույթները։ Տղամարդ քիչ է եղել, հիմնականում եկել են կանայք, խոսակցական լեզվով՝ «դունկաներ» («дуньки»)։ Այդպես էլ այդ անվանումը մնացել է։ Ըստ երկրորդ լեգենդի՝ մի Դունյա, որը պատերազմի ժամանակ կորցրել էր ամուսնուն և վշտից փոքր-ինչ շեղվել, գալիս էր ակումբ և համառորեն փնտրում ամուսնուն՝ չհավատալով, որ նա մահացել է։ Երրորդ վարկածը վերաբերում է անցյալ դարի 20-ական թվականներին։ Այն ժամանակ այդ շենքը կապ ուներ գլխավոր փոստատան հետ։ Նրա աշխատակիցները հանգստանում էին այստեղ երեկոյան ժամերին, և [[Այսեդորա Դունկան]]ի երկրպագուներն այստեղ կազմակերպել էին նրա անվան ակումբ։ Առօրյա խոսակցության մեջ Դունկանը դարձավ Դունկա»։*

Քաղաքացիների շրջանում որոշակի ժողովրդականություն էր վայելում այն վարկածը, ըստ որի՝ հին ժամանակներում «Դունկայի ակումբը» եղել է հասարակաց տուն, որը հետո վերանվանվել է Մշակույթի տուն։ Այս վարկածի կողմնակից էր և հայտնի ռեժիսոր Կիրիլ Սերեբրեննիկովը։

## Մշակույթի պալատի պատմություն
1860-ական թվականներին «Դունկայի ակումբը» եղել է վաճառական Անտիմոնովի եկամտաբեր տունը։ Երկրորդ հարկում մշտապես իրականացվել են զվարճություններ։

ХХ դարում Անտիմոնովի առանձնատանը գործել են հետևյալ կազմակերպությունները.
* մինչև 1937 թվականը՝ Կապի աշխատակիցների ակումբ
* 1937 թվականից՝ ավիաաշխատակիցների ակումբ
* 1946 թվականից՝ արդյունաբերական կոոպերացիայի քաղաքային խորհրդի մշակույթի տուն
* 1958 թվականից՝ արդյունաբերական կոոպերացիայի մարզային խորհրդի մշակույթի տուն
* 1961 թվականից՝ տեղական արդյունաբերության մշակույթի տուն
* 1966 թվականից՝ կենցաղսպասարկման ծառայության աշխատակիցների մշակույթի տուն
* 1994 թվականից՝ «Ռոստովէլեկտրոտրանսի» մշակույթի տուն
* 1998 թվականից՝ «Քաղաքային ստեղծագործության տուն» քաղաքային միացյալ ձեռնարկություն
* 2003 թվականից՝ «Քաղաքային ստեղծագործության տուն» քաղաքային վարչություն

Մշակույթի տանն աշխատել է Գենադի Տրոստյանեցկու «Կապույտ տրոլեյբուս» ինքնագործ թատրոնը։ 

Մշակույթի տանը կից գոյություն է ունեցել ձայնագրման ստուդիա, որտեղ 2003 թվականի մայիսին Նիկոլայ Կոնստանտինովը ձայնագրել է «Բուգի-Խոլեստերին» սոլո ալբոմը։

## Արտաքին հղումներ
* Дунькин клуб: знаковые места Ростова-на-Дону
* Официальный сайт Городского Дома Творчества

## Ծանոթագրություններ

Կատեգորիա:Դոնի Ռոստովի շենքեր և կառույցներ
Երկաթյա տուն

**Երկաթյա տուն** (նաև **Կասա դե Ֆիեռո**, **Կասա դե Իեռո**; ), 1887 թվականին կառուցված հայտնի երկհարկանի առանձնատուն Պերուի Իկիտոս քաղաքում։ Ինչպես Ամազոնաս թատրոնը Բրազիլիայի Մանուս քաղաքում, Իկիտոսի Երկաթյա տունը 19-րդ դարի վերջի և 20-րդ դարի սկզբի «կաուչուկի տենդի» ժամանակվա «հիասքանչ դարաշրջանի» խորհրդանիշ է դարձել լատինաամերիկյան այս շրջանի համար։ Այդ ժամանակ Իկիտոսի պլանտատորները կաուչերոները հումքի արտահանման համար այնքան տարադրամ էին վաստակում, որ տարբեր «նորօռլեանական» փորագրանախշերով  պատշքամբներով, մարմարե առանձնատները հայտնվում էին քաղաքում իրար ետևից։ Բայց հատկապես երկաթյա տունն է գերել է ժամանակիցներին, իր համարձակ մտահղացմամբ։

## Պատմություն
Տունը կառուցել սելվասի կենտրոնում որոշել էր տեղական միլիոնատեր Անսելմո դե Ագիլան։ Նախագծել է ֆրանսիացի ճարտարապետ Գուստավ Էյֆելը, որը հետագայում ստեղծել է Էյֆելյան աշտարակը։ Հեքիաթային հարստությւն դիզած պերուացի միլիոնատերերը ցանկանում էին Իկիտոսը վերածել պերուական Փարիզի։ Ճարտարապետը տան դետալները ձուլել  է տվել Բելգիայի Էսսոյի ձուլարանում և ուղարկել Պերու։ Դետալները Իկիտոս է հասցրել բրազիլական «Պերսևերանսա» շոգենավը։ Լատիմնաամերիկյան վերամբարձ ոճով տան իսպաներեն անունը փոխարինել են լատիներենով։

## Ստեղծում
Փայտաշեն քաղաքում ունենալ Եվրոպայում ձուլված երկաթյա տուն, համարվում էր ճոխության գագաթնակետ։ Հասարակածային անձրևները քայքայում էին մետաղը, և կոռոզիայի դեմ պայքարը թանկ էր նստում։ Հավաքելուց հետո պարզվեց, որ տունը ապրելու համար պիտանի չէ, քանի որ արևը տաքացնում էր մետաղը։ Դոն Ագիլեն վաճառել է տունը իր ընկեր կաուչերո Ամբոսիո Մորալեսին, որը նույնպես երկար չի պրել այդ տանը։ Շինությունը անընդհատ ձեռքից ձեռք է անցել։ 1985 թվականին այնտեղ ակումբ է բացվել, որը ջերմաստիճանի պատճառով ցերեկները փակ է եղել ու գործել է կեսգիշերից հետո.։ Տան ժամանակակից տերը՝ Ջուդիթ Ակոստա դե Ֆորտեսը տան առաջին հարկում հուշանվերների խանութ է բացել, իսկ երկրորդ հարկում «Ամազոնաս» սրճարանն է։

## Ծանոթագրություններ

## Արտաքին հղումներ
* Juegos Divertidos   
* Iquitos: following the route of the rubber boom 
* La Casa de fierro d'Iquitos (Pérou): Une oeuvre du "magicien du fer" (Gustave Eiffel) en pleine Amazonie 
* La Casa de Fierro d'Iquitos (Pérou): Gustave Eiffel en pleine Amazonie 
* (German)  Monsieur Eiffel in the Amazonian Jungle 
* Iquitos Times  "Any Old Iron?" 
* ikitos.com A brief history of the Iron House. 

Կատեգորիա:Պերուի ճարտարապետություն
Կատեգորիա:Գուստավ Էյֆել
Համընդհանուր ընտրություններ Վենեսուելայում (2000)

**2000 թվականի համընդհանուր ընտրություններ Վենեսուելայում**, նախագահական և խորհրդարանական ընտրություններ, որոնք տեղի են ունեցել 2000 թվականի հուլիսի 30-ին Վենեսուելայում՝ ոչ վաղ անցյալում ընդունած սահմանադրությանը համապատասխան։

Գործող նախագահ Ուգո Չավեսը նոր սահմանադրության շրջանակներում թեկնածությունը դրել էր 6-ամյա ժամկետով ընտրվելու համար։ Նրա գլխավոր հակառակորդը իր նախկին դաշնակից, Սուլիա նահանգի նահանգապետ Ֆրանսիսկո Արիաս Կարդենասն էր։ Չավեսը հեշտությամբ հաղթեց ընտրություններում՝ ստանալով ընտրողների ձայնի 60 %-ը՝ գերազանցելով նախորդ ընտրություններում իր գրանցած արդյունքը՝ զիջելով միայն Ռոմուլո Գալյեգոսին, որը 1947 թվականին ստացել էր 74,35% ձայն։ Չավեսը կարողացավ հաղթել գրեթե բոլոր նահանգներում․ Արիաս Կարդենասը կարողացավ հաղթանակ տանել միայն հայրենի Սուլիա նահանգում։

2004 թվականի հունիսի 8-ին հայտարարվեց, որ նախագահական ընտրությունների արդյունքները հանրաքվեի կդրվեն օգոստոսի 15-ին։

## Քարոզարշավ
Նախորդ քարոզարշավներից 2000 թվականինը տարբերվում էր նրանով, որ այն ընթանում էր Վենեսուելայի նոր սահմանադրության համաձայն, որն ընդունել էր Սահմանադրական ասամբլեան և որը հաստատվել էր 1999 թվականի դեկտեմբերի հանրաքվեով։ Անսովոր էր նաև այն, որ 1958 թվականից ի վեր բոլոր ընտրությունների Դեմոկրատական գործողություն և ԿՈՊԵՅ կուսակցությունների ավանդական մասնակցիները, որոնք դեռ ճգնաժամի մեջ էին, այս անգամ նախագահի պաշտոնի համար թեկնածու չառաջադրեցին։ Վենեսուելական ընտրություններին բնորոշ չէր նաև թեկնածուների քիչ քանակը․ այն ընդամենը երեքն էր։

Նախագահական քարոզարշավը, որն ուղեկցվում էր նախընտրական պայքարի ֆավորիտների՝ Չավեսի և Կարդենասի երկուստեք հարձակումներով, բնութագրվում էր հասարակության ուժեղ բևեռացմամբ, ինչպես և 1998 թվականին էր։ Շատ դեպքերում կրքերի բորբոքումը կապված էր նախագահի թեկնածուների սերտ հարաբերություններով։ Արիաս Կարդենասը, ինչպես և Չավեսը պրոֆեսիոնալ զինվորական էր։ 1992 թվականին Կարդենասը մասնակցեց Չավեսի կազմակերպած ռազմական հեղափոխության փորձին։ Արդյունքում նրանց մոտ տարաձայնություններ առաջացան ընտրություններին մասնակցելու հարցի շուրջ։ Արիաս Կարդենասը հեռացավ Չավեսի ստեղծած Հեղափոխական բոլիվարական շարժում-200-ից և գլխավորեց «Արմատական գործ» ձախակողմյան կուսակցությունը, որից ընտրվեց Սուլիա նահանգի նահանգապետ։ Ավելի ուշ նա ակտիվորեն սատարում էր Չավեսին 1998 թվականի ընտրություններում, սակայն երկու քաղաքական գործիչների ուղիները կրկին բաժանվեցին, որպեսզի նորից հատվեն արդեն 2000 թվականի ընտրություններից հետո։

2000 թվականի ընտրություններին Արիաս Կարդենասն իրեն դիրքավորում էր որպես ամբողջ հասարակության թեկնածու՝ միաժամանակ հակառակորդին մեղադրելով Բոլիվարական հեղափոխության գաղափարներից շեղման մեջ։ Չավեսն իր հերթին խոստանում էր հետագայում ևս հետևել հեղափոխական ուղուն՝ Արիաս Կարդենասին դավաճան կոչելով։

## Ծանոթագրություններ

## Արտաքին հղումներ
* Georgetown University Political Database of the Americas. Bolivarian Republic of Venezuela: Electoral Results

Կատեգորիա:2000 ընտրություններ
Կատեգորիա:Համընդհանուր ընտրություններ
Կատեգորիա:2000 Վենեսուելայում
Կատեգորիա:Վենեսուելայի խորհրդարանական ընտրություններ
Կատեգորիա:Վենեսուելայի նախագահական ընտրություններ
Կատեգորիա:Վենեսուելայի քաղաքականություն
Քսանթի (նոմոս)

**Քսանթիի նոմոս** (), տարածաշրջանային միավոր կամ նոմոս Հունաստանում, Արևելյան Մակեդոնիա և Թրակիա պերիֆերիայի ամենախոշոր վարչատարածքային միավորը։

Նոմոսի վարչական կենտրոնն ու խոշորագույն քաղաքը՝ Քսանթին, Հունաստանի Հանրապետության խոշոր հայաբնակ քաղաքներից է։

## Աշխարհագրություն
Քսանթիի տարածաշրջանային միավորը կենտրոնական դիրք է գրավում Հունաստանի Արևելյան Մակեդոնիա և Թրակիա պերիֆերիայի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում՝ Արևմտյան Թրակիայում։

Ներառում է յոթ դիմոսներ՝ այդ թվում և Քսանթի քաղաքը։

Զբաղեցնում է 1 793 կմ քառակուսի տարածք։ Կլիման միջերկրածովային է։

## Բնակչություն
Ըստ 2005 թվականի մարդահամարի տվյալների՝ Քսանթի տարածաշրջանային միավորի բնակչությունը կազմում է 101 856 մարդ։

Բնակչության խտությունը կազմում է 	56,8 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։ Սակայն, Քսանթին Հունաստանի եզակի նոմոսներից է, որտեղ դեռ շարունակում են ապրել մուսուլան հույներ և թուրքեր։

Ազգային փոքրամասնություններից աչքի են ընկնում բուլղարները, ալբանացիները, թուրքերը ու հայերը։

## Տես նաև
* Արևելյան Մակեդոնիա և Թրակիա
* Քսանթի (քաղաք)

## Ծանոթագրություններ

Կատեգորիա:Կենտրոնական Մակեդոնիա պերիֆերիայի նոմոսներ
Կատեգորիա:Հունաստանի նոմոսներ
Ումբերտոյի կամուրջ

**Ումբերտոյի կամուրջ** (), կամուրջ Իտալիայի մայրաքաղաք Հռոմում։ Հատում է Տիբեր գետը, կապում է Պիացցա դի Ուբերտոն Հռոմի արդարադատության պալատին Պոնտե և Պրատի շրջաններում։

## Նկարագրություն
մինի|ձախից|Ումբերտոյի կամուրջը գիշերով|300px
Կամուրջը նախագծել է ճարտարապետ Անջելո Վեսկովալին, որը նաև նախագծել է Պոնտե Ռեջինա Մարգերիտա կամուրջը։ Կառուցվել է 1885-1895 թվականներին։ Նվիրվել է Իտալիայի Ումբերտո I թագավորին։

Կամուրջը կազմված է երեք կամարից, որոնք պատված են տրավերտինով։ Երկարությունը 105 մ է, լայնությունը՝ 20 մ։ Կամրջի շինարարությունը տևել է 10 տարի։ 1895 թվականի սեպտեմբերի 22-ին կամրջի բացման արարողությանը ներկա են եղել Ումբերտո I թագավորն ու նրա կինը՝ Մարգերիտա Սավոյային։ Բացումից հետո թագավորական ընտանիքն այցելել է կից արդարադատության պալատ, որը կառուցվում էր այդ ժամանակ։

Կամրջի կառուցման նպատակն էր հասանելի դարձնել պալատը, ինչպես նաև տալ նրան գեղագիտական լրացում։ Կամրջի կառուցումը կազմել է 2 միլիոն 800 հազար լիր։

Հռոմի մետրոպոլիտենի С գծի կառուցումից հետո հնարավոր կլինի Ումբերտոյի կամուրջ հասնել Ռիսորջիմենտո կայարանից։ Իսկ եթե կառուցվի չորրորդ գիծը, այնտեղ կարելի է հասնել Սան Սիլվեստրո կայարանից։

## Ծանոթագրություններ

## Արտաքին հղումներ
* Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X.
* Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.
Նիկա Սիճինավա

**Նիկա Սիճինավա** (վրաց.՝ ნიკა სიჭინავა, ), վրացի պրոֆեսիոնալ ֆուտբոլիստ, հարձակվող։ Հանդես է գալիս ուկրաինական «Ինգուլեց» ակումբի կազմում։

## Կարիերա
### Ակումբային
2011-2012 թվականներին հանդես է եկել ուկրաինական «Ռետրո» ակումբի կազմում։ 2012 թվականին նաև հանդես է եկել ռուսական «Վոլգար» ակումբի կազմում։ 2013 թվականին նաև հանդես է եկել վրացական «Կոլխեթի-1913» ակումբի կազմում։ 2013-2014 թվականներին հանդես է եկել վրացական «ՎԻՏ Ջորջիա» ակումբի կազմում։ 2014-2015 թվականներին վերադարձել է վրացական «Կոլխեթի-1913» ակումբ։ 2011-2012 թվականներին հանդես է եկել ուկրաինական «Ռետրո» ակումբի կազմում։ 2012 թվականից մինչև հիմա հանդես է գալիս ուկրաինական «Ինգուլեց» (նաև «Ինգուլեց-2») ակումբի կազմում։

## Ծանոթագրություններ

## Արտաքին հղումներ
* 

Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Վոլգարի ֆուտբոլիստներ
Դինամո (այլ կիրառումներ)

**Դինամո**, կարող է վերաբերել՝
* Դինամո - գյուղ Ռուսաստանի Վոլգոգրադի մարզի Նեխաևսկի շրջանի կազմում
* Դինամո - ֆիզիկական կուլտուրայի և սպորտի համամիութենական Վլադիմիր Իլիչ Լենինի շքանշանակիր ընկերության հայկական հանրապետական խորհուրդ
* Դինամո - ուկրաինական ֆուտբոլային ակումբ Կիև քաղաքից
* Դինամո - էստոնական ֆուտբոլային ակումբ
Դինան (այլ կիրառումներ)

**Դինան**, կարող է վերաբերել՝
* Դինան - գյուղ Արևմտյան Հայաստանում, Կիլիկիայի Ուրֆայի նահանգում
* Դինան - շրջան Ֆրանսիայում
* Դինան - քաղաք Բելգիայում
Պոնտե Ռեջինա Մարգերիտա

**Պոնտե Ռեջինա Մարգերիտա**, հայտնի է նաև որպես **Մարգարիտա թագուհու կամուրջ** (), կամուրջ Հռոմում։ Հատում է Տիբեր գետը։ Կապում է Ազատության հրապարակը Առնալդո դա Բրեսչիա բուլվարին Կամպո Մարցիո և Պրատի շրջաններում։

## Նկարագրություն
մինի|ձախից|Կամրջի կենտրոնական կամարը
Կամուրջը կառուցվել է 1886-1891 թվականներին ճարտարապետ Անջելո Վեսկովալիի գլխավորությամբ։ Վերջինս նաև նախագծել է Ումբերտոյի կամուրջը։ Պոնտե Ռեջինա Մարգերիտա կամուրջը նվիրվել է Ումբերտո I թագավորի կնոջը՝ Մարգերիտա Սավոյային։

Կամրջի հիմքերի կառուցման համար ծախսվել է 1միլիոն 547 հազար լիր, իսկ կամրջի շինարարության համար՝ 1,224 միլիոն լիր։ Կամուրջը կապում է Պրատի շրջանը Պիացցա դել Պոպոլո հրապարակին։ Այն առաջին քարե կամուրջն է, որը կառուցվել է Տիբեր գետի վրա երկար ընդմիջումից հետո, որը տևել է մի քանի դար։ Պոնտե Ռեջինա Մարգերիտա կամուրջը կազմված է երեք կամարից։ Պատված է տրավերտինով։ Երկարությունը 103 մետր է, իսկ լայնությունը՝ շուրջ 21 մետր։

## Ծանոթագրություններ

## Արտաքին հղումներ
* Статья про мост королевы Маргариты 
* Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X.
* Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.

Կատեգորիա:1891 հիմնադրումներ
Դիու (այլ կիրառումներ)

**Դիու**, կարող է վերաբերել՝
* Դիու - լեռ Փոքր Կովկաս լեռնահամակարգում
* Դիու - համայնք Ֆրանսիայում
Դիվան (այլ կիրառումներ)

**Դիվան**, կարող է վերաբերել՝
* Դիվան - գյուղ Օսմանյան կայսրությունում, Տրապիզոնի վիլայեթի Ջանիկի գավառում
* Դիվան - գյուղ Արևմտյան Հայաստանում, Խարբերդի վիլայեթի Կարկառի գավառակում
* Դիվան - 20-րդ դարի սկզբին Եգիպտոսում ստեղծված գրական-ստեղծագործական միավորում՝ համանուն գրքով
* Դիվան (իշխանություն) - որոշ իսլամական պետություններում գործադիր, օրենսդիր կամ օրենքի խորհրդատվական բարձրադիր իշխանության մարմին, նաև այդ օրգանի ղեկավարի կոչում։
Դիվերգենտ (այլ կիրառումներ)

**Դիվերգենտ**, կարող է վերաբերել՝
* Դիվերգենտ - ամերիկյան հակաուտոպիստական եռագրության առաջին գիրքն է՝ գրված Վերոնիկա Ռոթի կողմից
* Դիվերգենտ - ամերիկյան հակաուտոպիստական ֆիլմ
Դիվին (այլ կիրառումներ)

**Դիվին**, կարող է վերաբերել՝
* Դիվին - գյուղ Արևմտյան Հայաստանում, Դիարբեքիրի վիլայեթի Մարդինի գավառում
* Դիվին - գյուղ Ուկրաինայի Ժիտոմիրի մարզի Բրուսիլովի շրջանում
Յուլիա Գիպենրեյթեր

**Յուլիա Բորիսովնա Գիպենրեյթեր** (), խորհրդային և ռուս հոգեբան, Մոսկվայի պետական համալսարանի պրոֆեսոր։ Գիտական գործունեության ոլորտներն են՝ փորձարարական հոգեբանություն, (ընկալման հոգեբանություն, ուշադրության հոգեբանություն, շարժման հոգեֆիզիոլոգիա), համակարգային ընտանեկան հոգեթերապիա, նեյրո-լեզվաբանական ծրագրավորում։ Հեղինակել է հոգեբանության վերաբերյալ մի շարք աշխատություններ։

## Կենսագրություն
thumb|left|Յու․Գիպենրեյթերն ամուսնու՝ պրոֆեսոր Ա․Ն․Ռուդակովի հետ, 2015
1953 թվականին ավարտել է Մոսկվայի պետական համալսարանի փիլիսոփայության ֆակուլտետի հոգեբանության բաժինը։ 1975 թվականին ստացել է հոգեբանական գիտությունների դոկտորի, իսկ 1978 թվականին՝ հոգեբանության պրոֆեսորի կոչում։ 2010 թվականից Մոսկվայի պետական համալսարանի հոգեբանության ֆակուլտետի ընդհանուր հոգեբանության ամբիոնի պրոֆեսոր է։

Ամուսնացել է երկու անգամ։ Առաջին ամուսինը իր զարմիկ Վադիմ Եվգենևիչ Գիպենրեյթերն էր, ունեցել են երկու դուստր։ Երկրորդ ամուսինը մաթեմատիկոս Ալեքսեյ Նիկոլաևիչ Ռուդակովն է, ունեն մեկ երեխա։

## Գործունեություն
Յուլիա Բորիսովնան իր թեկնածուական ատենախոսությունը (գիտական ղեկավար՝ Ալեքսեյ Նիկոլաևիչ Լեոնտև) պաշտպանել է 1961 թվականին։ Այստեղ նա առաջարկել և փորձարկել է մարդու երաժշտական լսողության հիմքում ընկած ձայնի բարձրության լսողության զարգացվածության մակարդակի չափման նոր մեթոդ։ Այն ցույց է տալիս, որ բարդացված իրավիճակներում տարբեր տեմբրի ձայների բարձրության գնահատմանը օգնում են ձայնավարժությունը՝ վոկալիզացիան (արտաքին և ներքին), և դրան սովորեցնելը։ Աշխատությունը թույլ է տվել հիմնավորել այն ենթադրությունը, որ երեխայի կողմից տեմբրային լեզվի յուրացումը կարող է արգելակել երաժշտական լսողության զարգացումը։ Դա նշանակում է, որ խոսքի յուրացման շրջանում (1-2 տարեկան) պետք է հատուկ ուշադրություն դարձնել երեխայի երաժշտական լսողության զարգացմանը։

«Մարդկային աչքի շարժման մասին» աշխատությունում ուսումնասիրվել և նկարագրվել են մարդկային գործունեության համատեքստում աչքի շարժման տարբեր տեսակները, իրականացվող գործողություններից դրանց ունեցած կախվածությունը։

Գիպենրեյթերի «Ընդհանուր հոգեբանության ներածություն» աշխատությունը հոգեբանության հիմնական ուսումնական ձեռնարկներից է։

## Աշխատություններ
Հրատարակել է ավելի քան 75 գիտական աշխատություն։

*  Учебник
*  Монография
* Хрестоматия по психологии эмоций. \ Под ред. Ю.Б. Гиппенрейтер. Вступительная статья Ю.Б. Гиппенрейтер. М.1983.
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Կենսագրություն և հրատարակություններ 
* Յու․Բ․Գիպենրեյթերի հոդվածը
* Յու․Բ․Գիպենրեյթերը Մոսկվայի պետական համալսարանի կայքում 
* Յու․Բ․Գիպենրեյթերը psychologies.ru կայքում

Կատեգորիա:Հոգեբանական գիտությունների դոկտորներ
Կատեգորիա:Մանկավարժական գիտությունների թեկնածուներ
Կատեգորիա:Մոսկվայի պետական համալսարանի դասախոսներ
Կատեգորիա:Մոսկվայի պետական համալսարանի փիլիսոփայության ֆակուլտետի շրջանավարտներ
Կատեգորիա:Ռուս հոգեբաններ
Տուվարջիևների տուն

**Տուվարջիևների տուն՝ բիլիարդատնով** (), պատմական արժեք ունեցած մեկուկեսհարկանի կառույց Դոնի Ռոստովի Շահումյան փողոց, 41 հասցեում։ Կառույցը մոտ 100 տարեկան էր, XIX դարի վերջի վաճառականի տանը բնորոշ օրինակ էր։ Այս տանը գործել է քաղաքի առաջին բիլիարդատունը։ 2016 թվականին տունը քանդվել է։

## Պատմություն
### XIX դարի վերջ
Տունը կառուցվել է XIX դարի վերջում։ Տան մասին առաջին գրավոր հիշատակումը գտնվել է Դոնի Ռոստովի անշարժ գույքի գնահատման ցանկում, որը հրապարակվել է 1894 թվականին։ Այն ժամանակ շինությունը թվագրված էր 67 համարով, իսկ նրա սեփականատերը Աննա Ալեքսանդրի Իվանովան էր։ Ըստ փաստաթղթերի՝ գույքը գնահատվել էր 2750 ռուբլի։ Տեղեկություններ կան, որ այդ նույն թվականին տան սեփականատերեր են դարձել Տուվարջիև եղբայրները՝ Եգորն ու Ստեպանը։ Նրանք գործարար էին, վաճառում էին գինի, դրա համար վարձակալել էին խանութներ, որոնք գտնվում էին Հին շուկայի հրապարակի մոտակայքում։

### XX դար
XX դարի սկզբում շինությունը հայտնի է դարձել որպես «Տուվարջիևների տուն՝ բիլիարդատնով», և հենց այդ անվանումով տունը սկսեցին անվանել հետագա տարիներին։ 1904 թվականի դրությամբ տան գնահատված արժեքը եղել է 5500 ռուբլի։ 1911 թվականին անշարժ գույքի սեփականատերեր են դարձել Ստեպան Խրիստոֆորովիչ և Եվգենյա Դմիտրիևնա Տուվարջիևները։ Նրանք վերակառուցեցին տունը՝ նրա արժեքն ավելացնելով 3 անգամ։ Ավելացվել էր ձեղնահարկ, ցոկոլային հարկը սկսեցին օգտագործվել այլ կերպ։ Հայտնվեց բիլիարդի սրահ։ 1913-1914 թվականներին ավելացվեց «Білліардная» («Բիլիարդատուն») ցուցանակը, որը պահպանվեց մինչև 2016 թվականը։ Ցուցանակը պատրաստվել էր Միշուստինի հատուկ արհեստանոցում, որը սկզբում գտնվել է հարևանությամբ, ապա՝ մեկ տուն հեռու։ 1920-ական թվականներին բիլիարդի սրահը փակվել է։ XX դարում տանը եղել է մի քանի կոմունալ բնակարան, նրա ճակատը հաճախ օգտագործվել է ֆիլմեր նկարահանելիս։

### XXI դար
2015 թվականին տեղեկություն հայտնվեց պատմական արժեք ունեցող տունն ապագայում քանդելու մասին։ Օբյեկտը պահպանելու փորձերին միացավ Հուշարձանների պահպանության համառուսաստանյան միության ռոստովյան բաժանմունքը։ Նրա ներկայացուցիչները տրամադրել էին անհրաժեշտ տեղեկություններ և փաստաթղթեր մշակույթի նախարարությանը՝ խնդրելով տրամադրել պահպանական կարգավիճակ և «Տուվարջիևների տունը՝ բիլիարդատնով» ճանաչել հասարակական արժեք ունեցող օբյեկտ։ Հարցը պետք է լուծվեր 2016 թվականի փետրվարին. շինությունը հրաժարվեցին ճանաչել մշակութային ժառանգության օբյեկտ։ 2016 թվականի ապրիլի վերջին տունը քանդվեց, նրա տեղում ընթանում է բազմահարկ հյուրանոցի շինարարություն։

## Նկարագրություն
Տունը XIX դարի վերջին բնորոշ շինության օրինակ էր։ Գտնվում էր քաղաքի պատմական կենտրոնի տարածքում։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Գիշեր (Միքելանջելո)

**«Գիշեր»** (), Իտալական Վերածննդի քանդակագործ Միքելանջելոյի 1526–1531 թվականներին ստեղծած մարմարե քանդակ (155x150 սմ, անկյունագծի առավելագույն բարձրությունը 194 սմ)։ Քանդակը Ֆլորենցիայի Սան Լորենցոյի բազիլիկայի հարդարանքների մաս է կազմում։

Քանդակը օրվա չորս պահերի այլաբանության մաս է և գտնվում է Նեմուրի դուքս Ջուլիանո դի Լորենցո դե Մեդիչիի սարկոֆագի ձախ կողմում։

Իր «Իդեալ» բանաստեղծության «Les Fleurs du mal» («Չարի ծաղիկները») հատվածում ֆրանսիացի ռոմանտիկ բանաստեղծ Շառլ Բոդլերն անդրադառնում է արձանին։
[մինի|Արձանի կրկնօրինակը [Պուշկինի անվան Կերպարվեստի թանգարան (Մոսկվա)|Պուշկինի անվան թանգարանում]]
մինի|ձախից|Ջուլիանո դի Լորենցո դե Մեդիչիի գերեզմանը

Ou bien toi, grande Nuit, fille de Michel-Ange,
Qui tors paisiblement dans une pose étrange
Tes appas façonnés aux bouches des Titans!

*Եվ կամ դու, մեծն Գիշեր, Միքելանջելոյի դուստր*,
*Որ հանգիստ գալարվել ու պառկել ես տարօրինակ դիրքով*
*Հմայքդ կերտված Տիտանների կողմից...*

## Գրականություն
* Umberto Baldini, Michelangelo scultore, Rizzoli, Milano 1973.
* Marta Alvarez Gonzáles, Michelangelo, Mondadori Arte, Milano 2007. ISBN 978-88-370-6434-1

## Ծանոթագրություններ

## Արտաքին հղումներ
* La scheda ufficiale di catalogo (scheda 1), polomuseale.firenze.it. 

Կատեգորիա:Քանդակագործություն
Կատեգորիա:Միքելանջելոյի ստեղծագործություններ
Կատեգորիա:1526 քանդակներ
Կատեգորիա:1531 քանդակներ
Սիրտ (խորհրդանիշ)

thumb|right|200px|Սրտի խորհրդանիշ
**Սրտի խորհրդանիշ **(♥), սրտի խորհրդանիշ, որը օգտագործվում է սեր արտահայտելու համար։

## Առաջացման վարկածը
* Ըստ առաջին վարկածի խորհրդանշական սրտի նշանի ձևը, ոչ այլ է քան բաղեղի տերևը Հելենիստական մշակույթում բաղեղը գինեգործության և Դիոնիսոս կրքի խորհրդանիշն էր։ Հունական ամֆորաների ձևավորման համար օգտագործում էին բաղեղի տերևը։ Բաղեղը շատ իմաստներ է կրել, այդ թվում՝ անպարկեշտ։ Հունաստանի մ.թ.ա. 4-րդ դարի հասարակաց տները որպես խորհրդանիշ օգտագործել են բաղեղի տերևի պատկերը։ 200px|մինի
* Ըստ երկրորդ վարկածի առաջացել է երկու, իրար ընդառաջ լողացող կարապների պատկերից։ Կարապները սիրո, հավատարմության, անձնուրացության խորհրդանիշ են, քանի որ ձևավորված զույգը մինչև կյանքի վերջ միասին են մնում, ինչը կենդանական աշխարհում հազվադեպ է պատահում։

## Օգտագործում
* Պատկերը տեքստերում փոխարինում է «սիրել» բային։ Օրինակ՝ «Ես ♥ քեզ» = «Ես սիրում եմ քեզ»։
* Օգտագործվում է հուշանվերների, խաղալիքների, բացիկների, շոկոլադների փաթեթավորման վրա, որպես սիրո խորհրդանիշ։ Սուրբ Վալենտինի օրն ընդունված է նվիրել սրտի խորհրդանիշով բացիկներ։ Սրտի տեսքով նվերներ ընդունված է նվիրել սիրելիների ծննդյան օրերին
* Խորհրդանշական սրտի նշանը օգտագործվում է արյունատար համակարգի օրգանը նշելու համար։
* Համակարգչային խաղերում սրտիկները կյանքի նշան են։
* Սրտի նշանը ցույց է տալիս խաղաքարտի փոսիկին պատկանելը։

Sertion - WikiLoves Monuments - Compact.svg|Վիքին սիրում է հուշարձաններ նախագծի պաստառ
Playing_card_heart_A.svg|Սրտի նշանը ցույց է տալիս խաղաքարտի փսիկին պատկանելը
"I Love NY MetroCards" (10464494876).jpg|*Ես սիրում եմ Նյու Յորքը* տեքստով ստորգետնյա տրանսպորտի քարտ, Սիրել բառը փոխարինված է սրտի նշանով։ 


## Համակարգչային կոդավորում
Սովորաբար սրտիկը նշվում է &lt;3 ժպիտիկով։ Յունիկոդում մի քանի պայմանաշան կա սիրտը խորհրդանշելու համար։

Պիկտոգրամայում սրտի նշման տարբերակներ։

## Մաթեմատիկական նկարագիր
Գոյություն ունեն մի քանի կորերի մաթեմատիկական բանաձևեր, որոնց միջոցով ստացվում է սրտի պատկեր։ Դրանցից ամենահայտնին սրտարդն է, որը հանդիսանում է պասկալի խխունջի, էնցիկլոիդի և սինուսաձև պարույրի մասնակի դեպքը։ Այլ կորերով, ինչպիսին են (x2+y2−1)3−x2y3=0, հնարավոր է ստանալ սրտի պատկերին ավելի մոտ կորեր։

## Գրականություն
* Хёйстад, У. М. История сердца в мировой культуре : От античности до современности / Уле Мартин Хёйстад. — М. : Текст, 2009. — 316 с. — ISBN 5-751-60806-2.
*Martin Kemp, "The Heart" in *Christ to Coke: How Image Becomes Icon*, Oxford University Press, 2011, 81–113.
* 
* 

## Ծանոթագրություններ

Կատեգորիա:Խորհրդանիշներ
Կատեգորիա:Սեր
CorelDraw

**CorelDraw**, վեկտորային գրաֆիկական խմբագրիչ, որը ստեղծել և զարգացնում է Corel կորպորացիան։ Այն ունի նաև «Corel's Graphics Suite» անվանում։

Ծրագրի վերջին տարբերակները (CorelDRAW Graphics Suite X8) թողարկվում են բացառապես Microsoft Windows օպերացիոն համակարգի համար։ Ավելի հին տարբերակներից որոշները դուրս են եկել նաև Macintosh-ի և Լինուքսի համար։ Լինուքսի համար նախատեսված վերջին տարբերակը դուրս է եկել 2000 թվականին։

## Պատմություն
1987 թվականին Corel-ը վարձեց ծրագրային ապահովման ինժեներ Մայքլ Բոուիլոնին և Փեթ Բեինեին, որպեսզի մշակեն վեկտորային հիմքով գրաֆիկական ծրագիր։ CorelDraw-ն առաջին անգամ ներկայացվեց 1989 թվականին և նախատեսված էր Windows 2.x և 3.0 համակարգերի համար։

### Տարբերակներ և նկարագրություն

:Windows 7, 32-բիթ և 64-բիթ աջակցում
† CorelDraw 10 X4-ը կարող է բացել 3-րդ և ավելի հին տարբերակների ֆայլեր, սակայն որոշ հատկությունների աջակցումը բացակայում է

### Աջակցող հարթակներ
CorelDraw-ն սզկբնապես ստեղծվել է Microsoft Windows 3-ի համար և այժմ օգտագործվում է Windows XP, Windows Vista, Windows 7, Windows 8 և Windows 10 համակարգերում։ Վերջին տարբերակը՝ X8-ը թողարկվել է 2016 թվականի մարտի 15-ին։

Mac OS և Mac OS X համակարգերի համար մեկ անգամ է հասանելի եղել ծրագիրը։ Linux-ի համար ծրագիրը վերջին անգամ թողարկվել է 2000 թվականին։ Այս օպերացիո համակարգում CorelDraw-ն օգտագործվում է հարմարեցված Wine ծրագրի միջոցով։

## Աջակցող ֆայլի ֆորմատներ
CorelDRAW Graphics Suite-ը թույլ է տալիս ներմուծել հետևյալ ֆորմատի ֆայլեր (ֆայլերի որոշ ֆորմատների դեպքում անհրաժեշտ է տեղադրել լրացուցիչ բաղադրիչներ)։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Corel ծրագրային ապահովումներ
Կատեգորիա:Վեկտորային գրաֆիկական խմբագրիչներ
111 (այլ կիրառումներ)

**111**, կարող է վերաբերել`
* 111 - ոչ նահանջ տարի, ըստ Գրիգորյան օրացույցի սկսում է հինգշաբթի։ Սա մեր թվարկության 111 թվականն է, II դարի 11-րդ տարին։
* 111 - աստերոիդ աստերոիդների հիմնական գոտում։ Հայտնաբերվել է 1870 թվականի օգոստոսի 14-ին Քրիստիան Պետերսի կողմից Քլինտոնում։
* 111 - բնական թիվ, որը գտնվում է 110-ի և 112-ի միջև։
Շյոնբրունի կենդանաբանական այգի

**Շյոնբրունի կենդանաբանական այգի** (), կենդանաբանական այգի Վիեննայի Շյոնբրունի պալատի տարածքում։ Հիմնադրվել է 1752 թվականին։ Ի սկզբանե եղել է կայսերական որսատեղի։ Համարվում է աշխարհի ամենահին գազանանոցը։

## Պատմություն
thumb|left|Նախաճաշի համար նախատեսված նախկին տաղավարը, այժմ օգտագործվում է որպես սրճարան
Ներկայիս կենդանաբանական այգու տարածքում որսատեղին գոյություն է ունեցել դեռևս 1570 թվականին։ Կենդանաբանական այգի դարձել է 1752 թվականին Ֆրանց I (1708-1765) կայսեր ցանկությամբ։ Կենդանաբանական այգու կենտրոնում տեղակայված էր նախաճաշերի տաղավար։ Այն շրջապատված էր կենդանիների համար նախատեսված երեսուն վանդակով, որոնք նման էին երեսուն մասից բաղկացած խմորեղենի։

1779 թվականին կենդանաբանական այգին դարձավ մատչելի հանրության այցելությունների համար, ընդ որում, մուտքն անվճար էր։

Իոսիֆ II կայսրը (1741-1790) կազմակերպեց արշավախմբեր դեպի Աֆրիկա և Ամերիկա, որպեսզի Վիեննա բերի տարբեր կենդանիներ։ 1828 թվականին այգի բերվեց ընձուղտ։ Դա նշանավոր մշակութային իրադարձություն էր։

1906 թվականի հուլիսի 14-ին Շյոնբրունում անազատության մեջ ծնվեց առաջին փիղը։

Առաջին համաշխարհային պատերազմի սկզբում Շյոնբրունի կենդանաբանական այգում կար 712 տեսակի 3500 կենդանի։ Սակայն անբավարար կերի պատճառով շուտով դրանց թիվը կրճատվեց մինչև 900-ի։ Այգուն մեծ վնաս հասցրեց նաև Երկրորդ համաշխարհային պատերազմը, որի արդյունքում շատ շինություններ ավերվեցին, իսկ կենդանիների թիվը կրճատվեց մինչև 400-ի։

thumb|Գազանանոցի տեսքը վերևից
1980-ական թվականներին կենդանաբանական այգին ֆինանսական ճգնաժամի մեջ էր, ինչի արդյունքում 1992 թվականին մասնավորեցվեց։

2002 թվականին կենդանաբանական այգին նշում էր ստեղծման 250-ամյակը։ Դրա պատվին թողարկվեց 5 եվրո արժողությամբ արծաթյա հատուկ մետաղադրամ, որի վրա կենտրոնական շինության ֆոնին պատկերված են կենդանիներ։ 2007 թվականի հունվարի 1-ից թանգարանի տնօրենը Դագմարա Շրատերն է։

## Բնակիչներ
[thumb|left|[Մեծ պանդա]]
Շյոնբրունի կենդանաբանական այգին այն եզակի այգիներից է, որտեղ ապրում են մեծ պանդաներ։ 2007 թվականի օգոստոսի 23-ին այստեղ ծնվեց Եվրոպայի առաջին պանդան, որը լույս աշխարհ եկավ առանց արհեստական սերմնավորման։ Տեղական ակվարիումը հնարավորություն է տալիս զբոսնել Ամազոն գետում, իսկ պոլարիումում ցուցադրվում են Արկտիկայում բնակվող կենդանիներ։ Կա նաև տերարիում։

Շատ կենդանիների կեցության ծախսերը հովանավորվում են մասնավոր և կորպորատիվ միջոցներով։

## Գործունեություն
Կենդանաբանական այգին կազմակերպում է էքսկուրսիաներ, այդ թվում նաև գիշերային և հատուկ երեխաների համար։ Կարելի է նաև այգին կարճ ժամանակով վարձակալել։ Այգում իրականացվում է գիտական գործունեություն։ Գործում է անասնաբուժական կլինիկա։ Իրականացվում է հրատարակչական գործունեություն։

## Գրականություն
* Ash, Mitchell and Dittrich, Lothar (ed.), *Menagerie des Kaisers – Zoo der Wiener*, Pichler Verlag, Vienna, 2002. ISBN 3-85431-269-5
* Helmut Pechlaner, Dagmar Schratter, Gerhard Heindl (eds.): *Von Kaiser bis Känguru. Neues zur Geschichte des ältesten Zoos der Welt.* Vienna 2005, ISBN 3-7003-1497-3

## Արտաքին հղումներ
* Պաշտոնական կայքը
* Ամենահին կենդանաբանական այգին աշխարհում

Կատեգորիա:Կենդանաբանական այգիներ
Կատեգորիա:Վիեննայի տեսարժան վայրեր
Կատեգորիա:Ավստրիայի կենդանաբանական այգիներ
Ռեզնիչենկոյի տուն

**Ռեզնիչենկոյի տուն** (), շենք Դոնի Ռոստովում, որը գտնվում է Պուշկինի փողոցում (№ 47): Առանձնատունը կառուցվել է 1890-ական թվականների վերջին, ենթադրաբար, որպես օգոստափառ անձանց հյուրատուն։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Այս տունը կառուցվել է Պուշկինի փողոցի և Օստրովսկու նրբանցքի խաչմերուկում՝ 1890-ական թվականների վերջին։ Սկզբնապես այն պատկանել է Կ. Ս. Ռեզնիչենկոյին, հետագայում տունը փոխել է մի քանի սեփականատեր։ Ըստ հնաբնակների հիշողությունների, տան մի քանի սենյակները նախատեսված էին օգոստափառ անձանց համար։ Թեև նման դեմքեր տանը ոչ մի անգամ չեն հյուրընկալվել, այնտեղ հաճախ եղել են տարբեր բարձրաստիճան պաշտոնյաներ։

1920-ական թվականների սկզբին տունն ազգայնացվեց և հանձնվեց Հյուսիսկովկասյան ռազմական օկրուգին։ Տան բնակարանները հանձնվում էին Կարմիր բանակի բարձրաստիճան սպաներին։

## Ճարտարապետություն
Երկհարկանի տունը կառուցվել է «նեոբարոկկո» ոճով, գլխավոր ճակատը նայում է Պուշկինի փողոցին։ Շենքի հորիզոնական բաժանումը կատարված է միջհարկային գոտու և քիվերի շնորհիվ։ Առաջին հարկը երեսպատված է կոպտատաշ քարով։ Պատուհանի բացվածքները զարդարված են դեկորատիվ երեսկալներով։ Երկրորդ հարկի պատուհաններն ավարտվում են կանանց գլխիկներ ունեցող կամարաձև զարդաքիվերով։ Միջապատերը զարդարված են կորնթական օրդերի որմնասյուներով։ Շենքի ճակատը եզրագծում են ճակտոններով ատտիկոսները։ Երկրորդ հարկում տեղադրված են դեկորատիվ կռածո վանդակաճաղերով պատշգամբներ։ Տունը գրեթե չի փոխել իր սկզբնական տեսքը, փոխարինվել են միայն պատուհանները և քիվապատերի թումբերն ու վանդակաճաղերը։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Ալբերտ Խառատյան

**Ալբերտ Արմենակի Խառատյան** (), հայ բանասեր, պատմաբան։ Պատմական գիտությունների դոկտոր (1986), պրոֆեսոր (2009), ՀՀ ԳԱԱ թղթակից անդամ (2010)։

## Կենսագրություն
Ալբերտ Խառատյանը ծնվել է 1939 թվականին Երևանում։ 1964 թվականին ավարտել է Երևանի պետական համալսարանի բանասիրական ֆակուլտետը։ 1967-1973 թվականներին աշխատել է Հայկական հանրագիտարանի գլխավոր խմբագրությունում, 1973-1985 թվականներին՝ ՀՀ ԳԱԱ գիտական ինֆորմացիայի կենտրոնի, 1985-1988 թվականներին՝ Պատմության ինստիտուտի ավագ գիտաշխատող, 1991 թվականից՝ Հայ հասարակական մտքի և մամուլի բաժնի վարիչ, 1988 թվականից, միաժամանակ՝ «Լրաբեր հասարակական գիտական» հանդեսի գլխավոր խմբագիր։ 1986 թվականից դասախոսում է ԵՊՀ-ում, 2008 թվականից՝ ՀՀ ԳԱԱ գիտակրթական կենտրոնի լրագրության ամբիոնի վարիչ։

Աշխատանքները վերաբերում են հայ մամուլի և հասարակական մտքի պատմությանը, հայ հասարակական հոսանքների և դրանց ներկայացուցիչների բնութագրին, ինչպես և Կոստանդնուպոլսի ու Զմյուռնիայի հայ գաղթօջախների պատմության հիմնահարցերին։

## Պարգևներ, մրցանակներ
* ՀՀ ԳԱԱ Պատվոգիր (1974)
* Գովեստագիր (1981)
* Համաշխարհային հայկական կոնգրեսի և Ռուսաստանի հայերի միության մրցանակ՝ «Լավագույն գիտական աշխատանք» (2008)
* Վաստակագիր (ՀՀ ԳԱԱ, 2010)
* Պողոսյան մրցանակ, 2016

## Երկեր
### Մենագրություններ
* Արևմտահայ հասարակական մտքի և հրապարակախոսության պատմությունից։ Երևան, 1980։
* Արևմտահայ մամուլը և գրաքննությունը Օսմանյան Թուրքիայում (1857-1908 թթ.), Երևան, ՀՀ ԳԱԱ, 1989։
* Հասարակական միտքը Զմյուռնիայում հայ մամուլում (1840-1900), Երևան, 1995։
* Օսմանյան գրաքննությունը և արևմտահայ մամուլը (1857-1896), (վավերագրեր և ծանոթություններ), Երևան, ՀՀ ԳԱԱ, 1984։
* Կոստանդնուպոլսի հայ գաղթօջախը 15-17-րդ դդ., Երևան, 2007։
### Հոդվածներ
* Զմյուռնահայ լուսավորական շարժումների պատմությունից, Բանբեր Հայաստանի արխիվների, 1972, համ.1:
* Ստեփան Ոսկանյանը և զմյուռնահայ դեմոկրատները, Բանբեր Երևանի համալսարանի, 1975, համ. 1: Թուրք հեղինակների աշխատություններից։ Գիտավերլուծական տեսություն, Հասարակական գիտությունների գիտական ինֆորմացիայի կենտրոն, ՀՀ ԳԱԱ հրատ., 1979:
* Հ. Սիրունի. Պոլիսը և իր դերը, հ. 3, Անթիլիաս, 1987, գրախոս. Պատմա-բանասիրական հանդես, 1989, համ. 2:
* Արևմտահայերի ազգային սահմանադրությունը (1860-1863 թթ.), Պատմա-բանասիրական հանդես, 1992, համ. 2-3:
* Հայատառ թուրքերեն մամուլը, Լրաբեր հասարակական գիտությունների, 1995, համ. 2:
* Կոստանդնուպոլսի հայ գաղթօջախի կազմավորումը, Պատմա-բանասիրական հանդես, 1999, համ. 2-3:
* Մխիթարյանների վաղ շրջանի պարբերականները, Բազմավեպ, 2001, թիվ 1-4։
* Հայ հասարակական հոսանքները 19-րդ դ. 50-60-ական թթ., Պատմա-բանասիրական հանդես, 2006, համ. 1:
* Հայ պարբերական մամուլի պատմություն, ՀՀ ԳԱԱ հրատ., հ. 1, Կահիրե, 2006, (Արևմտահայ մամուլը 19-րդ դ., հատվածը)։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ բանասերներ
Կատեգորիա:Հայ պատմաբաններ
Կատեգորիա:Հայ պրոֆեսորներ
Կատեգորիա:Պատմական գիտությունների դոկտորներ
Կատեգորիա:Պողոսյան մրցանակի դափնեկիրներ
Մեծ թերմոդինամիկական պոտենցիալ

**Մեծ թերմոդինամիկական պոենցիալ**, վիճակագրական մեխանիկայում հատկապես բաց համակարգերում ոչ դարձելի պրոցեսների համար կիրառվող մեծություն։
Մեծ թերմոդինամիկական պոտենցիալը մեծ վիճակագրական համույթի բնութագրական վիճակի ֆունկցիա է։

## Սահմանում
Մեծ թերմոդինամիկական պոտենցիալը սահմանվում է որպես
:
\Phi_{G} \ \stackrel{\mathrm{def}}{=}\  U - T S - \mu N

որտեղ U-ն ներքին էներգիան է, *T*-ն՝  համակարգի ջերմաստիճանը, *S*-ը՝ էնտրոպիան, μ-ն՝ քիմիական պոտենցիալը, *N*-ը՝ մասնիկների թիվը համակարգում։

Մեծ պոտենցիալի փոփոխությունը տրվում է
:
\begin{align}
d\Phi_{G} & =  dU - TdS - SdT - \mu dN - Nd\mu \\
& = - P dV - S dT - N d\mu 
\end{align}

բանաձևով, որտեղ *P*-ն ճնշումն է, *V*-ն՝  ծավալը։ Կիրառելով թերմոդինամիկայի հիմնարար առնչությունը (թերմոդինամիկայի առաջին և  երկրորդ սկզբունքները համատեղ)՝

:dU = TdS - PdV + \mu dN

Երբ համակարգը թերմոդինամիկական հավասարակշռության, վիճակում է,  Φ*G*-ն նվազագույնն է։ Սա կարելի է հասկանալ՝ պատկերացնելով, որ  dΦ*G*-ն զրո է, եթե ծավալը ֆիքսված է և ջերմաստիճանն ու քիմիական պոտենցիալը դադարել են փոխվել։

### Լանդաուի ազատ էներգիա
Որոշ հեղինակներ որպես *Լանդաուի ազատ էներգիա* կամ **Լանդաուի պոտենցիալ** են ներկայացնում

:
\Omega \ \stackrel{\mathrm{def}}{=}\ F - \mu N = U - T S - \mu N


առնչությունը՝ ռուս ֆիզիկոս Լև Լանդաուի անունով։ Կախված համակարգի պայմաններից՝ այն կարող հանդես գալ որպես թերմոդինամիկական մեծ պոտենցիալը համարժեքը։ Հոմոգեն միջավայրերի համար կարելի է ստանալ  \Omega = -PV։

## Իդեալական գազ
Իդեալական գազի համար
:
\Phi_{G} = - k_{B} T \ln(\Xi) = - k_{B} T Z_{1} e^{\beta \mu}

որտեղ Ξ-ն վիճակագրական գումարն է, *k<sub>B</sub>*-ն՝ Բոլցմանի հաստատունը, *Z*1-ը՝ վիճակագրական գումարը 1 մասնիկի համար, իսկ β = 1/kBT-ն՝ հակադարձ ջերմաստիճանը։  *e*βμ-ն Բոլցմանի գործոնն է։

## Տես նաև
* Գիբսի էներգիա
* Հելմհոլցի էներգիա

## Ծանոթագրություններ

## Արտաքին հղումներ
* Grand Potential (Manchester University) 

Կատեգորիա:Ջերմադինամիկական պոտենցիալներ
Կատեգորիա:Վիճակագրական մեխանիկա
Սոլոդովի տուն

**Սոլոդովի տուն** (), մշակութային ժառանգության տարածաշրջանային նշանակության օբյեկտ Դոնի Ռոստովում, որը գտնվում է Գազետնի նրբանցք, 47 հասցեում։ Կառուցվել է XIX դարում։

## Պատմություն
1880-ական թվականներին տան տարածքը մեծացվել է երկհարկանի թևի ընդլայնման հաշվին՝ ըստ ճարտարապետ Նիկոլայ Դորոշենկոյի մշակած նախագծի։ Տան սեփականատերը եղել է ալրաղացի տեր վաճառական Սոլոդովը։ Շինությունը Սոլոդովի ալրաղացի հետ մտնում էր նույն համալիրի մեջ և ուներ նույն հասցեն։ XX դարի սկզբի փաստաթղթերում նշվում էր որպես Սոլոդովի կնոջ՝ Եկատերինա Նիկոլաևնա Սոլոդովայի սեփականություն։ Այնուհետև տանը գործել է «Լուսավորության աշխատողների տուն», որը նաև կոչվում էր «Ուսուցչի տուն»։ Դրանում կար մեծ գրադարան, որից օգտվում էին ուսուցիչներն ու աշակերտները։

## Ճարտարապետություն
Բնակելի տունը կառուցվել է էկլեկտիզմի ոճով։ Պատուհանի բացվածքները զարդարված են ուղղանկյունաձև զարդաքիվերով, պատուհանների տակի խորշերը՝ վարդակներով։ Երկհարկանի շենքի հատակագիծն ուղղանկյունաձև է, նկուղը գտնվում է տան կենտրոնական մասում։ Ունի ձեղնահարկ, որն ավարտվում է երկու քառանիստ վրանածածկով։ Տունը սվաղված է։ Կիսակոր պատուհանային բացվածքները զարդարված են պարզ երեսկալներով, ցանցկեն մետաղական ճաղաշարով։ Ծեփակերտ դեկորը ներկայացված է դիմակազարդերով, որոնք զարդարված են կողպեքային քարերով և կալունակներով, դրանք նաև հանդիպում են ատտիկոսների ձևավորման մեջ։ Հիմնանորոգման ընթացքում մի քանի անգամ ձևափոխվել է տանիքը, ավելացվել է ծածկ։ Կորսվել են առաջին հարկի պատուհանների ճաղերը, ինչպես նաև պատուհանների և դռների բացվածքների սկզբնական լիցքերը։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Սուրեն Խառատյան

**Սուրեն Լևոնի Խառատյան** (), հայ քիմիկոս, ֆիզիկոս։ Ֆիզիկա-մաթեմատիկական գիտությունների դոկտոր (1995), պրոֆեսոր (2006), Հայաստանի գիտությունների ազգային ակադեմիայի թղթակից անդամ (2010)։

## Կենսագրություն
Սուրեն Խառատյանը ծնվել է 1948 թվականին Երևանում։ 1971 թվականին ավարտել է Երևանի պետական համալսարանի քիմիայի ֆակուլտետը։ 1975 թվականից աշխատում է ՀՀ ԳԱԱ Քիմիական ֆիզիկայի ինստիտուտում, ՀՀ ԳԱԱ Քիմիական ֆիզիկայի ինստիտուտի Բարձրջերմաստիճանային ինքնատարածվող սինթեզի կինետիկայի լաբորատորիայի վարիչ, ԵՊՀ Անօրգանական քիմիայի ամբիոնի պրոֆեսոր։

## Անդամակցություն
* Այրման միջազգային ինստիտուտի անդամ 
* Բարձրջերմաստիճանային ինքնատարածվող սինթեզի միջազգային ասոցիացիայի հիմնադիրների խորհրդի անդամ 
* Էլեկտրոնային միկրոսկոպիայի եվրոպական ընկերության անդամ 
* Հայաստանի Էլեկտրոնային միկրոսկոպիայի ընկերության հիմնադիր անդամ «Տեխնոլոգիական այրում և նյութաբանություն» հիմնադրամի հիմնադիր անդամ և գործադիր տնօրեն
* «Բարձրջերմաստիճանային ինքնատարածվող սինթեզ» միջազգային ամսագրի խմբագրական կոլեգիայի անդամ 
* Հայաստանի քիմիական հանդեսի գլխավոր խմբագրի տեղակալ
* Բարձրջերմաստիճանային ինքնատարածվող սինթեզին նվիրված միջազգային բոլոր գիտաժողովների (Ալմա աթա, Ղազախստան - 1991, Հոնոլուլու, ԱՄՆ - 1993, Վուհան, Չինաստան - 1995, Տոլեդո, Իսպանիա - 1997, Մոսկվա, Ռուսաստան - 1999, Հայֆա, Իսրայել - 2002, Կրակով, Լեհաստան - 2003, Կալյարի, Իտալիա, 2005, Դիժոն, Ֆրանսիա - 2007, Ծաղկաձոր, Հայաստան - 2009, Անավիսոս, Հունաստան – 2011, Սաութ Պադրե Այլնդ, ԱՄՆ - 2013) կազմկոմիտեի անդամ

## Պարգևներ
* Պողոսյան մրցանակ (բնագիտության բնագավառում, 2009)
* ՌԴ ԳԱ Չեռնոգոլովկայի գիտական կենտրոնի և միջազգային ԲԻՍ ասոցիացիայի դիպլոմ և հոբելյանական մեդալ` գիտության ու կրթության բնագավառում ներդրման համար, 2006
* Ամերիկյան ABI կազմակերպության գիտական նվաճումների մրցանակ՝ մակրոկինետիկայի բնագավառում ներդրման համար, 2003
* Վիկտոր Համբարձումյանի անվան մրցանակ՝ այրման պրոցեսների ֆիզիկայի բնագավառում նշանակալի ներդրման համար, 1999

## Ծանոթագրություններ

Կատեգորիա:ԵՊՀ քիմիայի ֆակուլտետի շրջանավարտներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ քիմիկոսներ
Կատեգորիա:Հայ ֆիզիկոսներ
Կատեգորիա:Պողոսյան մրցանակի դափնեկիրներ
Կատեգորիա:Ֆիզիկամաթեմատիկական գիտությունների դոկտորներ
Լուիզա Դանց

**Լուիզա Հելենա Էլիզաբեթ Դանց** (, ), կանանց համակենտրոնացման ճամբարների վերակացու։ Ցմահ ազատազրկման է դատապարտվել, սակայն ավելի ուշ բաց է թողնվել։

## Կենսագրություն
Լուիզա Դանցը ծնվել է 1917 թվականի դեկտեմբերի 11-ին Գերմանիայի Վալդորֆ բնակավայրում։ Ժողովրդական դպրոցն ավարտելուց հետո աշխատել է բրանդերբուրգյան հացի խանութում։ 1940 թվականին վերադարձել է ծնողների մոտ և սկսել է ծառայել փոստում։ 1943 թվականի հունվարի 24-ին աշխատանքի հրավեր է ստացել որպես վերակացու ՍՍ֊ի կանանց օժանդակ ստորաբաժանումներում։ Նա սկսել է աշխատել Ռավենսբրյուկ համակենտրոնացման ճամբարում, ապա նրան տեղափոխել են Մայդանեկ։ Ավելի ուշ Դանցը ծառայել է Օսվենցիմում և Մալխովում։

Ձերբակալվածները հետագայում պատմում էին, որ դաժան վերաբերմունքի են արժանացել Դանցի կողմից։ Նա ծեծում էր նրանց, վերցնում էր ձմռան համար տրված հագուստը։ Մալխովում, որտեղ Դանցն ուներ ավագ վերակացուի պաշտոն, նա ձերբակալվածներին քաղցած էր պահում՝ չտալով ուտելիք երեք օր շարունակ։ 1945 թվականի ապրիլի 2-ին նա սպանել է անչափահաս աղջկա։ Պատմաբան Ս․ Էրպելը *Gefolge der SS: Aufseherinnen des Frauen-KZ Ravensbrück. Begleitband zur Ausstellung* գրքում գրում է, որ «կանանց կտտանքները նրան բավականություն էին պատճառում»։

Դանցը ձեբակալվել է 1945 թվականի հունիսի 1-ին Լյուտցով քաղաքում։ 1947 թվականի նոյեմբերի 24-ից մինչև դեկտեմբերի 22-ը տևած Վերին ազգային տրիբունալի դատի ընթացքում նրան ցմահ ազատազրկել են։ Ազատվել է 1956 թվականին առողջության խնդիրների պատճառով։ 1996 թվականին նրա դեմ մեղադրանք են ներկայացրել վերը նշված երեխայի սպանության համար, սակայն այդ մեղադրանքը հանել են այն բանի պատճառով, որ բժիշկներն ապացուցել են, որ Դանցի համար չափազանց ծանր կլինի կրկնակի ազատազրկումը։ Նա բնակվում է Գերմանիայում։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Դանցի մասին գրականության ցանկ  Գերմանիայիազգային գրադարանի կայքում

Կատեգորիա:Ցմահ դատապարտվածներ